**GODIŠNJI IZVJEŠTAJ**

O IZVRŠENJU FINANCIJSKOG PLANA ZA 2024. GODINU

**DJEČJEG VRTIĆA SUŠAK**

- ZA RAZDOBLJE 01.01.- 31.12.2024. GODINE-

**Rijeka, Ožujak 2025.**

**OBRAZLOŽENJE IZVRŠENJA PRIHODA I PRIMITAKA TE RASHODA I IZDATAKA**

**PRIHODI I PRIMICI**

Planirani prihodi za 2024 godinu su 3.462.315,00 eura, a u razdoblju od 01.01. - 31.12.2024. godine ostvareni su u ukupnom iznosu od 3.102.560,20 eura ili 89,61 %. Prihodi se ostvaruju iz izvora 1100, 3100, 4400, 5710 i 5200. U 2024. godini iz izvora 1100 ostvareni su prihodi u iznosu od 2.574.996,33 eura ili 74,36 %, iz izvora 3100 54.894,43 ili 1,59 %, 4400 364.281,44 ili 10,52 % , iz izvora 5710 12.608,00 ili 0,36% eura te iz izvora 5200 u iznosu od 95.780,00 eura ili 2,77%.

**RASHODI I IZDACI**

Planirani rashodi za 2024 godinu su 3.462.315,00 eura, a u razdoblju od 01.01. - 31.12.2024. godine ostvareni su u ukupnom iznosu od 3.301.061,27 ili 95,34 %. Rashodi se ostvaruju iz izvora 1100, 3100, 4400, 5710,5200,9310 i 9440. U 2024. godini iz izvora 1100 ostvareni su rashodi u iznosu od 2.713.890,49 ili 78,38%, iz izvora 3100 56.436,83 ili 1,63 %, 4400 315.903,72 ili 9,12 % , iz izvora 5710 12.608,00 eura ili 0,36 % iz izvora 5200 u iznosu od 115.227,00 eura ili 3,32%, iz izvora 9310 3.425,00 ili 0,09% te iz izvora 9440 83.570,23 ili 2,41%.

**POSLOVNI REZULTAT (VIŠAK/MANJAK)**

Ukupni prihodi i primici iznose 3.102.560,20 eura , dok ukupni rashodi i izdaci 3.301.061,27 eura, iz čega proizlazi manjak prihoda i primitaka u iznosu od 198.501,07 eura. Preneseni višak prethodnih godina iznosi 93.099,53 eura, iz čega proizlazi manjak prihoda i primitaka za pokriće u sljedećem razdoblju u iznosu od 105.401,54 eura.

1. **POSEBNI DIO FINANCIJSKOG PLANA**

Rashodi i izdaci Ustanove se u posebnom dijelu financijskog plana raspoređuju po programskoj klasifikaciji.

**NAZIV PROGRAMA:**

1. **A111701 Odgojno, administrativno i tehničko osoblje –** ukupni rashodi ostvareni u razdoblju 01.01.- 31.12.2024. godine su u iznosu od 2.536.073,07 eura odnosno 99,11 % u odnosu na plan. Plaće zaposlenicima su uvećane uvećane je sukladno novom Kolektivnom ugovoru potpisanom 13. studenog 2024. godine. Dječji vrtić je u ovom izvještajnom razdoblju imao prosječno 120 zaposlenih. Unutar ovog programa isplaćen je regres za godišnji odmor zaposlenicima također sukladno novom Kolektivnom ugovoru u iznosu od 300,00 eura te Božićnice u iznosu od 300,00 eura. Opći cilj ovog programa bio je osigurati odgovarajući stručni kadar u odnosu na veličinu ustanove. Posebni cilj bio je osigurati i podići kvalitetu cjelovitog rada ustanove. Mjerilo rezultata je osiguranje sredstava za plaće i materijalna prava zaposlenika.
2. **A111702 Programska djelatnost ustanove –** ukupni rashodi ostvareni u razdoblju 01.01. - 31.12.2024. godine su u iznosu od 451.824,94 eura, odnosno 79,49 % u odnosu na plan. Opći cilj ovog programa bio je zadovoljiti potrebe roditelja/skrbnika djece predškolskog uzrasta na području Grada Rijeke. Posebni cilj je popuniti kapacitete Ustanove sukladno zakonskim standardima. Svi kapaciteti u potpunosti su popunjeni, a planirani rashodi bili su dostatni za podmirenje svih rashoda poslovanja. Unutar ove aktivnosti podmirivale su se naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja te ostali financijski rashodi. Planirani rashodi unutar ove aktivnosti omogućuju kontinuirano i nesmetano obavljanje redovne djelatnosti ustanove. Mjerilo rezultata je broj upisane djece od 499 na dan 31.12.2024. godine.
3. **A111703 Programi javnih potreba u području predškolskog odgoja- predškola, programi za djecu nacionalnih manjina, darovitu djecu i djecu s teškoćama –** ukupni rashodi ostvareni u razdoblju 01.01.- 31.12.2024. godine su u iznosu od 12.224,00 eura, odnosno 102,44 % u odnosu na plan. Temeljem Odluka o sufinanciranju primljena su sredstva za obvezni program predškole u iznosu od 3.744,00 eura (8 rata), za djecu s teškoćama - posebne skupine u iznosu od 2.544,00 eura (8 rata) te za djecu s teškoćama - integracija u iznosu od 5.936,00 eura (7 rata). Tijekom izvještajnog razdoblja sredstva su utrošena na nabavu potrošnog materijala te papira za rad s djecom. Opći cilj ovog programa bio je zadovoljiti potrebe djece u okviru programa javnih potreba. Posebni cilj je u okviru dodijeljenih sredstava omogućiti poboljšanje kvalitete programa za koji su doznačena sredstva. Mjerilo rezultata je iskoristivost sredstava na način da se nabavkom odgovarajuće didaktičke opreme utječe na povećanje kvalitete programa.
4. **A111705 Otplata zajma –** ukupni rashodi ostvareni u razdoblju 01.01.- 31.12.2024. godine su u iznosu od 273.818,50 eura, odnosno 100,00 % u odnosu na planirano. Opći cilj programa bio je osigurati financijska sredstva za uredno podmirenje obveza. Posebni cilj je praćenje redovitog izvršenja obveza do isteka kredita. Mjerilo rezultata je podmirenje svih obveza u ugovorenom roku tijekom izvještajne godine. Osigurana financijska sredstva bila su dostatna za podmirenje svih obveza.
5. **K111704 Nabava opreme –**  U okviru ovog Kapitalnog projekta ukupni rashodi u razdoblju 01.01.- 31.12.2024. godine ostvareni su u iznosu od 27.120,76 eura, odnosno 64,57% u odnosu na planirano. Sredstva su utrošena za nabavku novog namještaja u PPO Pčelice, nabavku namještaja za PPO Vežica te uredskih stolica za PPO Morčić. Opći cilj ovog programa bio je osigurati opremanje Ustanove sukladno zakonskim standardima. Mjerilo rezultata je nabava opreme u ukupnom godišnjem rashodu, raspoređen na 6 objekata. Potrebe opremanja objekata i zamjene dotrajale opreme su znatno veće u odnosu na plan, međutim nema dovoljno slobodnih financijskih sredstava.

Sastavila Ravnateljica

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Tajana Perčić Vlatka Miletić